PAP พุ่งกว่า 7% หลังประกาศงบปี 59 พลิกมีกำไร 546.38 ลบ.
PAP พุ่งกว่า 7% หลังประกาศงบปี 59 พลิกมีกำไร 546.38 ลบ. ล่าสุด ณ เวลา 12.23 น. ราคาอยู่ที่ 8.05 บาท บวก 0.55 บาท หรือ 7.33% สูงสุดที่ 8.55 บาท ต่ำสุดที่ 7.85 บาท มูลค่าซื้อขายที่ 187.49 ล้านบาท 
23 ก.พ. 2560

ผู้สื่อข่าวรายงานว่า ราคาหุ้นบริษัท แปซิฟิกไพพ์ จำกัด (มหาชน) หรือ PAP ณ เวลา 12.23 น. ราคาอยู่ที่ 8.05 บาท บวก 0.55 บาท หรือ 7.33% สูงสุดที่ 8.55 บาท ต่ำสุดที่ 7.85 บาท มูลค่าซื้อขายที่ 187.49 ล้านบาท 

โดย PAP และบริษัทย่อย ประกาศผลกำไรปี 59 เท่ากับ 546.38 ล้านบาท กำไรต่อหุ้น 0.83 บาทเพิ่มขึ้นจากปีก่อนที่ขาดทุน 42.99 ล้านบาท ขาดทุนต่อหุ้น 0.07 บาท เนื่องจากบริษัทมีรายได้จากการขายและบริการ เท่ากับ 6,993.96 ล้านบาท ซึ่งเพิ่มขึ้นจากงวดเดียวกันของปีก่อน 518.96 ล้านบาท หรือคิดเป็น 8.01% เป็นผลมาจากการเพิ่มขึ้นของปริมาณการขาย
ขณะที่ต้นทุนขายและบริการเท่ากับ 6,021.30 ล้านบาท ลดลงเมื่อเทียบกับงวดเดียวกันของปีก่อน 181.69 ล้านบาทหรือคิดเป็น 2.93% ถึงแม้ปริมาณการขายจะเพิ่มขึ้น แต่ราคาเหล็กที่ต่ำกว่างวดเดียวกันของปีก่อน และการควบคุมต้นทุนการผลิตที่มีประสิทธิภาพทำให้ต้นทุนการผลิตต่อหน่วยลดลง
ส่วนค่าใช้จ่ายในการขายเท่ากับ 147.18 ล้านบาท เพิ่มขึ้นเมื่อเทียบกับช่วงเดียวกันของปีก่อน 11.40 ล้านบาทหรือคิดเป็น 8.40% เป็นไปตามทิศทางการเพิ่มขึ้นของยอดขาย และค่าใช้จ่ายในการบริหารเท่ากับ 296.53 ล้านบาท เพิ่มขึ้นเมื่อเทียบกับช่วงเดียวกันของปีก่อน 57.14 ล้านบาท หรือคิดเป็น 23.87% มีรายจ่ายในการดำเนินธุรกิจปกติเพิ่มขึ้น
ขณะที่ค่าใช้จ่ายทางการเงินเท่ากับ 33.39 ล้านบาท ลดลงเมื่อเทียบกับงวดเดียวกันของปีก่อน 17.14 ล้านบาท หรือคิดเป็น 33.92% เกิดจากการชำระเงินกู้ระยะยาวก่อนกำหนดทั้งจำนวน